Emir & Frozen Camels

**Emir & Frozen Camels** je bosanskohercegovačka rok grupa nastala 1998. godine u SAD-a, a osnovao ju je gitarist i pjevač Emir Bukovica.

## Historija grupe 
Osnivač benda *Emir & Frozen Camels*, Emir Bukovica gitaru je počeo svirati na poticaj starijeg brata (također gitariste), kad je imao 11 godina. Počeci njegove muzičke karijere vezuju se za bivšu Jugoslaviju u kojoj je osnovao i prvu rok grupu pod imenom *Metro*, sa kojom je ostvario prve javne koncertne nastupe, te snimio nekoliko demo snimaka. U to doba Emir je, pored pisanja svojih pjesama, sarađivao sa tada popularnim muzičarima i muzičkim sastavima iz  bivše Jugoslavije. Svojim kompozitorskim talentom sudjelovao je i dao doprinos uspjehu više rok grupa tadašnje sarajevske škole pop roka. Sarađivao je i na nekoliko alternativnijih muzičkih projekata, kao i na albumu tada popularne ženske pop rok grupe Cacadou Look.
 
Krajem 1993. godine Emir se odselio u SAD, gdje je završio školovanje i počeo s radom na nekoliko muzičkih projekata. Tom prilikom svirao je sa nekoliko važnih i poznatih imena američke, ali i svjetske muzičke scene. S jednim od njih, američkim blueserom Dannyem Shepardom, postao je veliki prijatelj i sarađivao na više muzičkih projekata. Shepard je potom postao i glavni "krivac" za ideju snimanja CD-a s Emirovim originalnim pjesmama.
 
Godine 1998. u Fort Myersu, na Floridi, Emir Bukovica je osnovao i predvodio svoj rok sastav *Emir & Frozen Camels* (EFC), u kojem je i autor većine pjesama. Osim Emira, članove prve postave ovog muzičkog sastava činili su Amerikanci i već iskusni muzičari poput Cliffa Williams, basiste hard rok grupe AC/DC, bubnjara Darrella Nutta i Dannya Sheparda.
 
Godine 1999. snimili su svoj prvi album pod nazivom *"San"*. Nakon potpisivanja diskografskog ugovora sa evropskom diskografskom kućom *Dallas Records*, grupa Emir & Frozen Camels* je promijenila svoje glavno sjedište na područje bivše Jugoslavije. Emir je potom okupio muzičare sa balkanskih prostora kombinirajući takog dvije postave, američku i domaću.
 
*Emir & Frozen Camels* je od tada za medije i publiku jedna od najintrigantnijih muzičkih pojava u našem regionu.
Od svog osnivanja ostvarili su muzičku saradnju sa mnogim svjetskim zvijezdama (spomenuti Cliff Williams iz AC/DC, američki blues muzičar Danny Shepard, Darrell Nutt, zatim Lenny Kravitz, Elliott Randall, španski rocker Alberto Ceballos i dr.), ali i zvijezdama iz našeg regiona (Rambo Amadeus, Van Gogh, El Bahattee, Elvis J. Kurtović, itd.). Ime grupe *Emir & Frozen Camels* našlo se i u službenoj biografiji australijskog hard rok sastava AC/DC (“Let there be rock”), a jedan je od najnagrađivanijih rok grupa u na balkanskim prostorima.
 
Krajem 2002. godine američka postava *Emir & Frozen Camels'', u sastavu Danny Shepard, Cliff Williams, Emir Bukovica, Darrell Nutt i Ivan Vranješ, je održala mini europsku turneju pod nazivom The Frozen Camels Project Tour. Ova turneja izazvala je veliko interesovanje na svjetskoj muzičkoj sceni, iz razloga jer je to bilo prvo pojavljivanje Cliffa Williamsa na turneji sa nekim drugim bendom, van njegovog
matičnog AC/DC benda.
 
Drugi album, Znam u Hrvatskoj je izašao 2003. godine i uvršten je u Top 10 „Najboljih albuma godine“ u izboru hrvatskih muzičkih kritičara.
 
Pobjedom na MTV takmičenju Catch The Frequency EFC je predstavljao region na uglednom FM 4 Frequency” festivalu u Salzburgu (Austrija), na kojem je svirao u društvu Nine Inch Nails, Tool, Snow Patrol, Interpol i drugih svjetski poznatnih izvođača.
 
Interesantan je i podatak da je pjesma “Sarajevo, New York, Roma” odabrana da bude nosilac UN projekta “Budi tolerantan - budi pametan!”, koji je promovirao mir i toleranciju u regionu i na kojem su gosti bili američki blueser Danny Shapard, hrvatski hip-hoper El Bahattee i bh grupa Adi Lukovac & Ornamenti. Video spot za ovu pjesmu “zavrtio” se na više muzičkih televizija u svijetu. Ova pjesma se također našla i na oficijelnom popisu pjesama o New York City-u, među svjetski poznatim hitovima koji
su opjevali “The Big Apple”.
 
Treći album No pasaran je objavljen u maju 2009. godine, a nedugo nakon toga EFC su krenuli na promotivnu “No pasaran 2009 turneju” svirajući koncerte po Hrvatskoj, Sloveniji, Bosni i Hercegovini i Srbiji.
 
Treba istaći i EFC nastup na koncertu Lenny Kravitza, na kojem je EFC bend svirao kao specijalni gost, na izričit zahtjev ovog američkog rockera.
Pored ovog ostaju u sjećanju nastupi na glavnoj bini najvećeg regionalnog “Exit” festivala, na kojem EFC nastupaju uz legendarnog Iggy Popa, kao i koncert pred više od 100000 ljudi na “Beograd Beer Festu” 2009. godine.
 
EFC su dobitnici dvije godišnje regionalne muzičke nagrade “Davorin”- u kategoriji za “Najbolju internacionalnu muzičku saradnju godine”, za saradnju sa Cliffom Williamsom iz AC/DC, kao i u kategoriji za “Najbolju urbanu i rock pjesmu godine”, koju je osvojila njihova pjesma “Sarajevo, New York, Roma”. U 2010. EFC dobija regionalnu muzičku nagradu „Indexi 2010“ u kategoriji za „Najbolji Rock & Roll album godine“ za svoj album „No Pasaran“. Tu je i nagrada za „Najbolji album alternativne rock muzike“ po izboru radio stanica u regionu.
 
U 2011. i 2012. godini Emir & Frozen Camels su svirali puno uspješnih koncerata širom regiona, u Bosni i Hercegovini, Hrvatskoj, Srbiji i Kosovu. Turneja 2011. je završila ulaskom u novu 2012. godinu EFC nastupom na novogodišnjem kocertu na glavnom trgu u Sarajevu pred oko 50 000 ljudi.
 
21. maja 2013. EFC je objavio "Best of" album na kojem su se našle najpoznatije pjesme ovog benda sa dosadašnja tri albuma.
 
Pored pjesama za svoj bend i saradnje sa drugim muzičarima, Emir je stekao i iskustvo u pisanju muzike za film i serije. Uz rad sa "smrznutim kamilama" Emir trenutno radi na muzici za jedan koprodukcijski igrani film, a odnedavno je i autor muzike za poznatu kalifornijsku seriju.
## Albumi 
### San (2000.)
Postava:

*Emir Bukovica - Vokal, Gitare
*Danny Shepard - Gitare, Klavijature, Prateći vokali
*Cliff Williams - Bas-gitara
*Darrell Nutt – Bubnjevi
*Ted Myerson – Kontrabas, Bas-gitara
*Elliott Randall – Gitara na (05)
*Chuck Grunall – Piano na (11)
* Cliff Williams se na albumu pojavljuje ljubaznošću grupe AC/DC i Atlantic Recordsa
*Producent: Emir Bukovica
*Koproducent, ton majstor i mix: Danny Shepard
*Snimljeno: SoundCheck Studios, Fort Myers, Florida, USA
*Mastering: definition:Media Studio, North Fort Myers, Florida, USA

### Znam (2003.)
Sve pjesme napisao Emir Bukovica
osim:

Brown Eyed Girl
*Muzika: V. Morrison
*Tekst: V. Morrison / E. Bukovica
*Aranžman: E.Bukovica
*Uhljup – Glamour papak
*Muzika: E.Bukovica
*Tekst: E.Bukovica / El Bahattee / Elvis J. Kurtović / Rambo Amadeus
*Aranžman: E.Bukovica

Sarajevo, New York, Roma (remix)
Muzika: E.Bukovica
Tekst: E.Bukovica
Aranžman: Adi Lukovac & Ornamenti

U pjesmi Ti i ja (Sevdah blues) , uz dozvolu autora,
korišten dio teme ”Nazeli” H.Yezdijana
Producent: Emir Bukovica

osim:
-  Sarajevo, New York, Roma (remix)
Producenti: E.Bukovica & A.Lukovac
Co-producenti: Danny Shepard & Darrell Nutt

Sve tehničke zahvate u studiju, snimanje, ton i mix  izveli:
Darrell Nutt, Danny Shepard i Emir Bukovica u
“DSH” i “Translucent Records” studijima,  Fort Myers, Florida, USA

osim:
- Sarajevo, New York, Roma (remix)
El Bahatteejev vokal, mix i mastering: Adi Lukovac , “Magaza/PWS” studio, Sarajevo, BiH
- Uhljup-Glamour papak
Elvisov, Bahatteejev i Rambov vokal: Adnan, Marac i Rambo:
”Magaza” studio, Sarajevo, BiH
”Forte” studio, Zagreb, Hrvatska
”RASMC” studio, Beograd, SiCG

Mastering: Darrell Nutt, “Translucent Records” studio,  Fort Myers, Florida, USA
 
Emir & Frozen Camels na ovom albumu su:

Emir Bukovica - vokali, gitare, back vokali
Osoba X’ - bas-gitara
Danny Shepard - gitare, vokal na  pjesmama (03) i (10)
Darrell Nutt - bubnjevi
El Bahattee - vokal na pjesmama (05) i (10)
Elvis J. Kurtovic - vokal na pjesmi (05)
Rambo Amadeus - vokal na pjesmi (05)
Osoba Y” - solo gitara na pjesmi (01)

’ Nažalost, novi ugovor koji su potpisali on i njegov band sa jednom velikom diskografskom kućom, ne dozvoljava nam da se njegovo ime ovdje pojavi, ali valjda vec svi znaju da je to…..Da, on je… Thanks man!

” Jos jedna poznata faca se pojavljuje ljubaznošću samog sebe, ali mu se ne smije spomenuti ime….Ah taj Zapad!
### No Pasaran (2009.)
Producenti / Produced by
Darrell Nutt & Emir Bukovica
Snimljeno u / Recorded at
Translucent Records studio, Fort Myers, Florida, USA
Tonski snimatelj / Engineered by Darrell Nutt
Studio Bedroom, Sarajevo, BiH
Tonski snimatelj / Engineered by Dino Šukalo
Studio O, Beograd, Srbija
Tonski snimatelj / Engineered by Oliver Jovanović
Studio Long Play, Sarajevo, BiH
Tonski snimatelj / Engineered by Mahir Sarihodžić
Studio DS, Fort Myers, Florida, USA
Tonski snimatelj / Engineered by Danny Shepard
Studio Pleasentville, Zagreb, Hrvatska
Tonski snimatelj / Engineered by Pavle Miholjević
Estudio Vumetar, Cabezon De La Sal, Cantabria, España, EU
Tonski snimatelj / Engineered by Javier Lopez Jato-Javeta
Studio Sonolab, Ljubljana, Slovenija, EU
Tonski snimatelj / Engineered by Davor Herceg
Studio Davis, Zagreb, Hrvatska
Tonski snimatelj / Engineered byMarinko Belavić-Marac
 
Miks i mastering u / Mixed and mastered at
Translucent Records studio, Fort Myers, Florida, USA
Miks i mastering / Mixed and mastered by Darrell Nutt
osim / except: 02, 07, 14
Morris Studio, Zagreb, Hrvatska
Miks i mastering / Mixed and mastered by Miro Vidović
13
DS studio, Fort Myers, Florida, USA
Miks i mastering / Mixed and mastered by Danny Shepard
Dizajn omota / Art design by Petra Zlonoga
Fotografije / Photography by Audrey Snow & Michael Owen
## Članovi grupe 
### Dosadašnji EFC članovi
* Danny Shepard (gitara, vokal)
* Darrel Nutt (bubnjevi)
* Cliff Williams (bas-gitara)
* David C. Johnson (bas-gitara) 
* Mike Rogers (gitara)
* Elliott Randall (gitara)
* Jure Baljak (bubnjevi)
* Ivan Vranješ (gitara)
* Luka Putica (bas-gitara)
* Mario Luketa (gitara)
* Juraj Birin (gitara)
* Matija Novak (bubnjevi)
* Damir Bajraktarević (gitara)
* Danijal Bajraktarević (bubnjevi)
* Mehmed Toromanović (gitara)
* Adnan Muratović (bas-gitara)
* Mirza Tokić (bas-gitara)
* Armin Tokić (bubnjevi)
### Sadašnja postava
* Emir Bukovica (vokal,gitara)
* Sanin Imamović (gitara)
* Bojan Nikolić (gitara)
* Jasmin Smajić (bas-gitara)
* Benjamin Moranjkić (bubnjevi)

## Reference 
## Vanjski linkovi 
* EFC - Official web site 
* EFC - Myspace Official

Kategorija:Bosanskohercegovačke muzičke grupe
Kategorija:Bosanskohercegovačke rok-grupe
Kategorija:Muzičke grupe iz Sarajeva
Kategorija:Muzičke grupe osnovane 1998.